[{"text_idx": "#000003", "text": "Mae ganddynt syniadau mawr yn Marsh Tracks. Cafodd yr arena di-draffig gwych hon ar gyfer chwaraeon beicio ei hagor gan Dave Brailsford, y dyn y tu o\u0302l i lwyddiant beicwyr trac Olympaidd Prydain a Thi\u0302m Sky ar y ffordd."}, {"text_idx": "#000004", "text": "Mae yno drac beicio ffordd cylch caeedig 1.3 cilomedr a thrac rasio BMX o safon genedlaethol gyda\u2019r union gia\u0302t ddechrau Bensink a ddefnyddiwyd yng Ngemau Olympaidd 2012. Ac mae hyfforddwyr cymwys Beicio Prydain wrth law i\u2019ch dysgu, gwella eich ffitrwydd a hogi eich awch cystadleuol."}, {"text_idx": "#000005", "text": "Gallwch logi beiciau ffordd neu beiriannau BMX mewn amrywiaeth o feintiau i siwtio rhai pump oed i fyny \u2013 yn ogystal a\u0302 helmedau a phadiau pen-glin a phenelin. Ac os ydych wir eisiau edrych y part, gallwch brynu offer brand o\u2019r siop ddillad ac ategolion."}]